Сакрэта доўгага сумеснага жыцця Дарошкі не хаваюць. Каб у хаце панавалі лад ды згода, трэба ніколі не трымаць крыўды на другую палавіну, умець падладзіцца пад характар і звычкі. Ідэальных пар, як вядома, не бывае: спрачаюцца і яны, і незадавальненне выказваюць, але доўга маўчаць не ўмеюць. Канстанцінавіч хоць і лічыць сябе галавой сям’і, але прызнаецца, што трымаецца яна на жончынай “шыі”: яе разуменні, падтрымцы і цярплівасці. За брыльянтавыя гады яны змаглі падабраць адзін да аднаго тыя ключыкі, што адмыкаюць лепшыя якасці і ўзаемныя добрыя пачуцці.